**Turnerings-Lov og Regeludvalg**

**Referat af møde 13 JAN 2020**

Dagsorden:

1. Matchkalender 2020 herunder sponsorer.
2. Øge interessen for deltagelse i klubmatcher.
3. Regionsgolf.
4. Flere muligheder for aflevering af scorekort.
5. Eventuelt.

Deltagere:

Jan Nyborg, Dorte Brusen, Thomas Keller, Torben Hansen, Steen Nielsen, Villy Poulsen. Afbud Jørgen W. Nielsen

Ad 1:

Følgende matcher er aftalt for 2020:

 Navn Dato Spilform

* Åbningsmatch\* 19 APR A og B/C række
* Sommermatch\* 28 JUN Uafklaret
* Udvalgs- og hjælpermatch 29 AUG
* Klubmesterskab 5 og 6 SEP
* Efterårsmatch\* 20 SEP Uafklaret
* Cross Country\* 18 OKT Blandet A,B og C
* Gløgg Match\* 8 NOV Foursome

Ad 2:

* Forventelig 90 deltagere pr. match.
* Agter at gennemføre et gennemgående ”lotteri” ved klubmatcher, hvor de spillere, der ønsker at deltage betaler 10,00 Kr. pr. lod, som kan købes ved tilmelding og deltagelse til de med ”\*” markerede klubmatcher. Lodtrækning foretages i forbindelse med afvikling af Gløgg Match. Præmier aftales senere.
* Undersøge mulighed for at afvikle mesterskab på Par 3-banen og Puttemester.
* I forbindelse med klubmesterskaberne at benytte Leader Board.

Ad3:

Tilmelding er afsluttet 15 JAN.

Der er tilmeldt følgende hold:

1. A-række Holdkaptajn Jesper Eriksen
2. B-række Holdkaptajn Bente Olsen
3. C-række Holdkaptajn Per Christoffersen
4. D-række Holdkaptajn Vagn Nørregren
5. Veteran B-række Holdkaptajn Ulrich Skjold
6. Veteran C-række Holdkaptajn Thomas Keller

Ad4:

Se bilag

Ad5:

Der blev aftalt at fordele visse af de opgaver, der er i udvalget.

**Opgavefordeling:**

* Kontakt til Regionsgolf: Thomas
* Kontakt til Elite og Ungdom: Villy

Næste møde:

**23 MAR 2020 kl. 18:00**

Jan Nyborg

Bilag til referat 13 JAN 2020

Du får flere muligheder for at aflevere scorekort i 2020

Del indhold

26/12 - 2019 | Claus Rødgaard Thomsen

Som tidligere beskrevet på Golf.dk, så er overgangen til det nye verdensomspændende handicapsystem, WHS, udskudt til 2021 i Danmark.

Derfor skal man i Danmark stadig reguleres efter de hidtidige regler i 2020. Der er dog enkelte, markante undtagelser.

- For at give flere spillere chancen for at aflevere så mange scorekort som muligt i 2020 har vi åbnet flere muligheder for at aflevere scorekort, fortæller Ole Haag, der er regelmoderniseringskonsulent i Dansk Golf Union.

**For nogle af landets bedste spillere, der har et handicap op til 4,4 og dermed er i handicapgruppe 1, vil det i 2020 være muligt at aflevere et ubegrænset antal markørgodkendte scores fra private 18-hullers runder. Hidtil har denne gruppe kun kunnet indlevere scorekort fra turneringer.**

De scores, som spillere i handicapgruppe 1 indleverer til næste år fra private, EDS-lignende runder vil dog ikke virke handicapregulerende allerede i 2020.

- Men de vil indgå i beregningen af spillerens nye handicap i 2021 og dermed give et mere retvisende handicap fra starten af indførelsen af det nye handicapsystem, lyder det fra Ole Haag.

**For alle spillere med et handicap over 4,4 vil det i 2020 være muligt at aflevere et ubegrænset antal tællende 18-hullers runder, ligesom de kan aflevere tællende 9-hullers runder, omend kun en runde om dagen.**

Her har der tidligere været begrænsninger på indlevering af scorekort fra 9-hullers runder.

World Handicap System, der altså bliver indfaset i Danmark fra 2021, er et system, der skal samle verdens handicapssystemer i et fælles.

I simplificeret form går systemet ud på, at dit handicap fra 2021 bliver beregnet som et gennemsnit af de otte bedste scores blandt dine seneste 20 runder. Den enkelte spiller skal bare aflevere alle sine scorekort som hidtil, så tager computeren sig af resten.

Følg med på Golf.dk, hvor vi henover 2020 vil klæde dig på med viden, så du bedst muligt kan forstå, hvad WHS indebærer.